PATVIRTINTA:

Pagėgių palaikomojo gydymo, slaugos

 ir senelių globos namų direktorės

 2022 m. gruodžio 30 d. įsakymu Nr. V- 80

**PAGĖGIŲ PALAIKOMOJO GYDYMO SLAUGOS IR SENELIŲ GLOBOS NAMŲ**

**MAITINIMO ORGANIZAVIMO IR HIGIENOS PRIEŽIŪROS SPECIALISTO PAREIGYBĖS APRAŠYMAS**

**I. PAREIGYBĖS CHARAKTERISTIKA**

 1. Pagėgių palaikomojo gydymo slaugos ir senelių globos namų (toliau-Senelių globos namai) maitinimo organizavimo ir higienos priežiūros specialistas, darbuotojas, dirbantis pagal darbo sutartį.

 2. Pareigybės lygis – B.

 3. Pareigybės grupė – 3.

 4. Maitinimo organizavimo ir higienos priežiūros specialisto pareigybės aprašymas (toliau–aprašymas) reglamentuoja maitinimo organizavimo ir higienos priežiūros specialisto pareigybės charakteristiką, paskirtį, bendruosius ir specialiuosius reikalavimus, pareigas ir funkcijas, teises, atsakomybę ir atskaitomybę.

 5. Maitinimo organizavimo ir higienos priežiūros specialistas į darbą priimamas ir atleidžiamas iš jo Senelių globos namų direktoriaus įsakymu Lietuvos Respublikos darbo kodekso nustatyta tvarka.

 6. Maitinimo organizavimo ir higienos priežiūros specialisto pareigybę steigia ir panaikina, pareigybės aprašymą tvirtina ir atlyginimo dydį nustato Senelių globos namų direktorius Lietuvos Respublikos teisės aktų nustatyta tvarka.

 **II. PAREIGYBĖS PASKIRTIS**

 7. Senelių globos namų maitinimo organizavimo ir higienos priežiūros specialisto pareigybė reikalinga siekiant racionaliai organizuoti Pagėgių palaikomojo gydymo, slaugos ir senelių globos namų gyventojų, ligoninės pacientų ir dienos centro lankytojų mitybą ir dietinį maitinimą, kontroliuoti maisto paruošimo procesus, maisto produktų bei patiekalų kokybę, realizacijos terminus, įstaigos higienos būklę. Rengti kasdienius, planinius, individualius valgiaraščius, skaičiuoti davinio maistinę ir energetinę vertę. Propaguoti sveiką gyventojų mitybą , vadovaujantis higienos normomis, maisto ir veterinarinės tarnybos reikalavimais ir kitais Lietuvos Respublikos normatyviniais aktais.

I**II. SPECIALIEJI REIKALAVIMAI ŠIAS PAREIGAS EINANČIAM DIETISTUI**

 8. Darbuotojas, einantis šias pareigas, turi atitikti šiuos specialiuosius reikalavimus:

 8.1. turėti aukštąjį ar aukštesnįjį medicininį išsilavinimą, maitinimo organizavimo ir higienos priežiūros specialisto kvalifikaciją;

 8.2. būti susipažinusiam su Lietuvos Respublikos Konstitucija, Darbo kodeksu, gerai žinoti Lietuvos Respublikos įstatymus, Lietuvos Respublikos Vyriausybės nutarimus bei kitus teisės aktus, reglamentuojančius maitinimo organizavimą globos įstaigose;

 8.3. mokėti suteikti reikiamą medicininę pagalbą;

 8.4. žinoti saugos ir sveikatos darbe, higienos, aplinkos apsaugos ir priešgaisrinės saugos reikalavimus;

 8.5. išmanyti socialinės globos namų veiklos specifiką, maisto produktų bei jų žaliavos kokybės standartus, ekologinius reikalavimus;

 8.6. mokėti savarankiškai organizuoti, planuoti savo ir padalinio darbuotojų veiklą;

 8.7. mokėti valdyti, kaupti, sisteminti ir apibendrinti informaciją, ir rengti išvadas;

 8.8. išmanyti dokumentų rengimo taisykles;

 8.9. turėti kompiuterinio raštingumo įgūdžių (Microsoft Word, Microsoft Excel, Outlook Express, Internet) gebėti dirbti kompiuterine apskaitos programa „1C: Organizacija- dietinis maitinimas“;

 8.10. būti pareigingam, sumaniam, gebėti bendrauti.

**IV. ŠIAS PAREIGAS EINANČIO DARBUOTOJO FUNKCIJOS**

 9. Šias pareigas einantis darbuotojas vykdo šias funkcijas:

 9.1. sudaro kasdienius, individualius ir planinius valgiaraščius atsižvelgiant į paskirtas dietas, individualius gyventojų pageidavimus;

 9.2. bendradarbiauja su maisto produktų tiekėjais, užsako gyventojų mitybai reikiamus maisto produktus, inicijuoja maisto produktų pirkimą, vykdo sutarčių kontrolę;

 9.3. teikia pasiūlymus įstaigos administracijai dėl maitinimo organizavimo gerinimo;

 9.4. kontroliuoja gautų maisto produktų kokybę, realizacijos terminus;

 9.5. tikrina ruošiamų patiekalų kokybę;

 9.6. skaičiuoja davinio maistinę ir energetinę vertę;

 9.7. užtikrina, kad mitybos padalinio darbuotojai laiku pasitikrintų sveikatą, gautų higienos įgūdžių, pirmos pagalbos pažymėjimus;

 9.8. vykdo mitybos padalinio patalpų sanitarinės būklės patikrinimą;

 9.9. užtikrina, kad mitybos padalinyje būtų užtikrinami RVASVT sistemos principai;

 9.10. organizuoja RVASVT sistemos auditus. Tikrina, kaip pildomi RVASVT sistemoje numatytų žurnalai;

 9.11. koreguoja gyventojų maitinimosi racioną atsižvelgiant į vidaus ligų gydytojo ir vyriausios slaugytojos rekomendacijas;

 9.12. užtikrina, kad mitybos padalinyje būtų laikomasi maitinimo, darbo, asmens higienos reikalavimų;

 9.13. kiekvieną rytą pateikia kasdienius valgiaraščius patvirtinti įstaigos direktoriui;

 9.14. bendradarbiauja su mitybos padalinio vadovu įtraukiant į gyventojų racioną naujus patiekalus, rengiant technologinės kortelės;

 9.15. rengia metinį maisto produktų pirkimų planą, metinį maisto produktų asortimentą, svarsto naujų produktų įsigijimo galimybes;

 9.16. bendradarbiauja su Sveikatos priežiūros padaliniu rengiant individualius valgiaraščius, atsižvelgiant į gydytojų rekomendacijas;

 9.17. vykdo mitybos padalinio matavimo prietaisų metrologinę patikrą;

 9.18. vykdo kitus su maitinimo organizavimo ir higienos priežiūros specialisto pareigybės funkcijomis susijusius, vidaus ligų gydytojo ir mitybos padalinio, nurodymus bei pavedimus;

 9.19. direktoriui pavedus, pagal savo pareigybės kompetenciją pavaduoja kitą globos namų darbuotoją, nesantį darbe dėl ligos, kasmetinių atostogų ar komandiruotės metu, kitais atvejais;

 9.20. Maitinimo organizavimo ir higienos priežiūros specialistas atsako teisės aktų nustatyta tvarka už tai, kad jam pavestos užduotys būtų įvykdytos laiku ir kokybiškai, už tinkamą ir tikslų pareigybės aprašyme nustatytų funkcijų vykdymą, už įstatymų ir Vyriausybės nutarimų, norminių aktų reikalavimų vykdymą, už pateiktos informacijos teisingumą.

 **V. ŠIAS PAREIGAS EINANČIO DARBUOTOJO TEISĖS IR ATSAKOMYBĖ**

10. Maitinimo organizavimo ir higienos priežiūros specialistas turi teisę:
 10.1. reikalauti darbui atlikti darbo priemones;

 10.2. būti perkeltam į aukštesnes pareigas;

 10.3. kelti kvalifikaciją dalyvaujant įvairiuose mokymuose ir seminaruose.

 11. Darbuotojas einantis šias pareigas atsako Lietuvos Respublikos teisės aktų nustatyta tvarka:

 11.1. už palaikomojo gydymo, slaugos ir senelių globos namų pacientų ir gyventojų mitybą;

 11.2. už higienos normų, maisto ir veterinarinės tarnybos reikalavimų laikymąsi;

 11.3. už tvarką ir drausmę darbe;

 11.4. už netinkamą pareigybės aprašyme nurodytų pareigų vykdymą, profesines klaidas, Senelių globos namų darbo tvarkos taisyklių ir Lietuvos Respublikos įstatymų nustatyta tvarka.

**VI. ŠIAS PAREIGAS EINANČIO DARBUOTOJO PAVALDUMAS**

 12. Šias pareigas einantis darbuotojas tiesiogiai pavaldus Senelių globos namų direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data)